Frem-31

Sportsklubben Frem-31 (stiftet 23. januar 1931) er et norsk idrettslag fra nedre Stabekk i Bærum. Klubben er tilknyttet Lysaker skole og har aktivitet i bandy og fotball. Frem-31 har flere aldersbestemte lag i begge idrettene, men for tiden ingen seniorlag.
Frem-31 spilte i Eliteserien i bandy i sesongene 1995/96 og 1996/97. 
Klubbens seniorlag i fotball ble trukket fra 7. divisjon etter 2010-sesongen.

Frem-31 er et relativt lite idrettslag (150 medlemmer i 2018) som ofte mister medlemmer til sine større naboklubber Snarøya og Stabæk. Klubbens farger er blått og gult, og klubblogoen er en spydkaster i gull på blå bakgrunn.

Bandyspilleren Pål Hanssen (109 landskamper) er fostret opp i klubben. Han var sterkt delaktig da Frem-31 ble norgesmestre i gutteklassen i bandy i 1989 etter finaleseier 4-0 mot Røa.

Bandy
Meritter
Norges Bandyforbunds Hederstegn
  Johan Gabrielsen 
  Fredrik Garmann 
  Svein Erik Tegnér - 1996

Akershus Bandykrets Hederstegn
  Johan Gabrielsen - 1975
  Fredrik Garmann 
  Willy Fremstad

Norgesmesterskap
 Gutteklassen 1989

Seriemesterskap
 Vinner 1. divisjon herrer 1994/95

Tabellplasseringer gjennom tidene
SesongTabellplasseringInformasjon1990/91Nr.5 i Elite B1991/92Nr.5 i Elite B1992/93Nr.5 i 1. divisjon1993/94Nr.7 i 1. divisjon1994/95Vinner 1. divisjonOpprykk til Eliteserien1995/96Nr.7 i EliteserienBeholdt plassen via kvalifisering1996/97Nr.8 i EliteserienNedrykk til 1. divisjon 1997/98Nr.4 i 1. divisjon1998/99Ingen informasjon1999/00Ingen informasjon2000/01Ingen informasjon2001/02Nr.3 i 3. divisjon2002/03Nr.5 i 3. divisjonOpprykk til 2. divisjon via kvalifisering2003/04Nr.4 i 2. divisjon2004/05Nr.4 i 2. divisjon2005/06Nr.5 i 2. divisjonBeholdt plassen i 2. divisjonen via kvalifisering2006/07Nr.6 i 2. divisjonNedrykk til 3. divisjon2007/08Nr.3 i 3. divisjonSeniorlaget til Frem-31 ble lagt ned etter denne sesongen

I Norges Bandyforbunds maratontabell står Frem-31 registrert med 59 kamper i det som til enhver tid har vært regnet som den øverste divisjonen i norsk bandy. På disse 59 kampene har klubben tatt 20 poeng, fordelt på 7 seire, 6 uavgjort og 46 tap. Målforskjellen er 122 - 460.

Fotball
Meritter
Seriemesterskap
 Vinner 2.divisjon, avdeling 3 7'er - 2007
 Vinner 8.divisjon, avdeling 1 - 2009

Tabellplasseringer gjennom tidene
SesongDivisjonPlasseringInformasjon19848.div, avd. 4Nr.3||20018.div, avd. 3Nr.92002Ingen informasjon 20038.div, avd.2Nr.320048.div, avd.1Nr.520058.div, avd.2Nr.620068.div, avd.3Nr.620072.div, avd.3Vinner7'er fotball 20088.div, avd.1Nr.720098.div, avd.1VinnerTapte semifinalen i kretsmesterskapet mot Simensbråten 20107.div, avd.3Nr.5Seniorlaget til Frem-31 ble lagt ned etter denne sesongen 

Håndball
Frem-31 har aldri hatt seniorlag i håndball, verken for menn eller kvinner.

Klubben har ingen lag i aldersbestemte klasser inneværende sesong.

Innebandy
Historie
NM i innebandy ble arrangert første gang uoffisielt i 1990 og siden 1993 har turneringen hatt offisiell status for damer og menn.
I det uoffisielle Norgesmesterskap i innebandy som ble arrangert i 1991, ble det også gjennomført et mesterskap i åpen klasse. Frem-31 deltok i det åpne mesterskapet og tok seg videre til sluttspillet etter å ha vunnet gruppe B. Laget endte som nummer 4 i mesterskapet etter å ha tapt bronsefinalen 7-6 mot Tune.

Friidrett
Kappgang / marsj
Frem-31 var godt representert i kappgang/marsj utover 1930-tallet, hvor blant annet Knut Johansen, Klaus Berg, Kaare Emanuelsen, Einar Emanuelsen, Knut Emanuelsen og Haakon Carlberg representerte klubben med gode plasseringer i nasjonale mesterskap.

Sportsklubben Arild’s Marsjkonkurranse i Oslo som ble arrangert fra 1920 til 1936, ble fra 1930 regnet som uoffisielt NM i kappgang/marsj med pakning.

ÅrstallPlasseringNavnØvelse1932Nr. 4Klaus JohansenMenn 30 km marsj med 11 kg pakning1933Nr. Kaare EmanuelsenMenn 30 km marsj med 11 kg pakning1934Nr. Kaare EmanuelsenMenn senior 30 km kappgang1934Nr. Einar EmanuelsenMenn junior 18-20år, 10 km kappgang1935Nr. Einar EmanuelsenMenn junior 18-20år, 10 km kappgang1936Nr. 6Knut BergMenn 30 km marsj med 11 kg pakning

Rekordene i kappgang/marsj har stadig forbedret seg gjennom tidene og Frem-31 var godt representert i 1934, hvor klubben noterte seg for hele 4 nye rekorder.
Haakon Carlberg satte i 1934 ny rekord på 10000m med tiden 50:34, en rekord han mistet året etter. 
Kaare Emanuelsen forbedret norgesrekorden både på 20 km vei og 30 km vei i 1934. Han noterte seg for 1:43:00 på den korteste distansen, mens han på 30 km ble klokket inn på 2:37:44. Dette var hans andre rekord på 30 km dette året, en rekord han mistet to år senere til Edgar Bruun som skulle komme til å dominere norsk kappgang i mange år fremover.

Damene var også aktive kappgjengere for Frem-31 de første årene etter at klubben ble stiftet. I Norges Friidrettsforbund årsstatistikker for perioden 1933-1935 er Klara Nerland, Ingrid Nerland, Ingrid Johansen, Gerd Johansen, Gjertrud Karlberg, Vesla Asp og Marie Aamodt alle registrert med resultater for Frem-31 på øvelsen 10 km kappgang.

Sprint
Gerd Johansen deltok både på 60 meter og 100 meter sprint for Frem-31 i 1934.
Den 5. juni 1934 løp hun inn til tiden 8,5 sekunder på 60-meteren i et arrangement på Sportsplassen i Oslo. To måneder senere, den 4. august løp hun inn til 13,8 sekunder på 100-meteren som ble arrangert på Bislett stadion.

Kjente Frem-31ere
  Pål Hanssen - Bandy - Stabæk, IF Boltic og Dynamo-Kazan
  Kjell Arild Disch - Bandy - Forbundsdommer Norges Bandyforbund
  Joachim Østlund Nilsen - Bandy - Norges Bandyforbund

Referanser

Eksterne lenker

 Terminliste NFF - Aldersbestemte lag

Kategori:Idrettslag i Bærum
Kategori:Idrettslag etablert i 1931
Kategori:Fotballag i Bærum
Kategori:Fotballag etablert i 1931
Kategori:Bandyklubber i Norge
Kategori:Håndballag i Norge